CELEX: 52014PC0391
Language: hu
Date: 2014-06-27
Title: Javaslat A TANÁCS IRÁNYELVE a 2013/34/EU európai parlamenti és tanácsi irányelvnek Horvátország csatlakozása okán történő kiigazításáról

|
			
		
		
		52014PC0391
		
			Javaslat A TANÁCS IRÁNYELVE a 2013/34/EU európai parlamenti és tanácsi irányelvnek Horvátország csatlakozása okán történő kiigazításáról /* COM/2014/0391 final - 2014/0198 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A 2013/34/EU irányelv kiigazításáról szóló tanácsi
irányelvre irányuló javaslatot a Horvát Köztársaságnak az Európai Unióhoz
történő csatlakozása teszi szükségessé.
A Horvát Köztársaság Európai Unióhoz történő
csatlakozásáról szóló szerződést[1]
(a továbbiakban: csatlakozási szerződés) az Európai Unió valamennyi
tagállama és a Horvát Köztársaság 2011. december 9-én írta alá
Brüsszelben.
A csatlakozási szerződés 3. cikkének (3)
bekezdése értelmében az okmány 2013. július 1-jén lép hatályba, feltéve,
ha eddig az időpontig valamennyi megerősítő okiratot letétbe
helyezték.
A csatlakozási szerződés 3. cikkének (4)
bekezdése lehetővé teszi, hogy az Unió intézményei a csatlakozás
előtt elfogadják – a többek között – a Horvát Köztársaság csatlakozásának
feltételeiről szóló okmány[2]
(a továbbiakban: csatlakozási okmány) 50. cikkében említett
intézkedéseket. Ezen intézkedések csak a csatlakozási szerződéstől
függően és annak hatálybalépése napján lépnek hatályba.
A csatlakozási okmány 50. cikke előírja,
hogy amennyiben az intézményeknek a csatlakozást megelőzően
elfogadott jogi aktusait a csatlakozás miatt ki kell igazítani, és a
csatlakozási okmány vagy annak mellékletei a szükséges kiigazításokról nem
rendelkeznek, a Tanács vagy – ha az eredeti jogi aktusokat a Bizottság fogadta
el – a Bizottság elfogadja a szükséges jogi aktusokat.
A 2013/34/EU irányelvet 2013. június 26-án
fogadták el és 2013. június 29-én tették közzé az Európai Unió Hivatalos
Lapjában. Az irányelv nem tartalmazza a Horvátországban letelepedett azon
vállalatokra vonatkozó szükséges hivatkozásokat, amelyeknek az irányelv hatálya
alá kellene tartozniuk. A társasági jog területén elfogadott egyes
irányelveknek a Horvát Köztársaság csatlakozására tekintettel történő
kiigazításáról szóló, 2013. május 13-i 2013/24/EU tanácsi irányelv
kiigazította a 78/660/EGK és a 83/349/EGK irányelvet, hogy hatályuk alá vonja a
horvát részvénytársaságok és korlátolt felelősségű társaságok
releváns jegyzékét. Ezen irányelveket azonban a 2013/34/EU irányelv 2013.
júliusi hatálybalépése hatályon kívül helyezte. Ezért figyelembe kell venni az
uniós jogszabályok alakulását, és a 2013/34/EU irányelvet ennek
megfelelően ki kell igazítani.
A tanácsi irányelvre irányuló e javaslat a
2013/34/EU irányelv technikai kiigazítására vonatkozik, amelyet Horvátország
csatlakozása tesz szükségessé.
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
Mivel e javaslat tisztán technikai jellegű és
nem jár a 2013/34/EU irányelv jelentős módosításával, nincs szükség az
érdekeltekkel folytatott konzultációra, sem hatásvizsgálat készítésére.
3.           A JAVASLAT JOGI ELEMEI
A javaslat jogalapja a Horvát Köztársaság
csatlakozásának feltételeiről szóló csatlakozási okmány 50. cikke.
A szubszidiaritás és az arányosság elve teljes
mértékben érvényesül. A szubszidiaritás elve (az EUSZ 5. cikkének (3)
bekezdése) alapján uniós fellépésre van szükség, mivel az Unió által hozott
jogi aktusok technikai kiigazításáról van szó. A javaslat tiszteletben tartja
az arányosság elvét (az EUSZ 5. cikkének (4) bekezdése), mivel nem lép túl
a kitűzött cél megvalósításához szükséges mértéken.
4.           KÖLTSÉGVETÉSI HATÁSOK
A javaslatnak nincsenek az uniós költségvetést
érintő vonzatai.
2014/0198 (NLE)
Javaslat
A TANÁCS IRÁNYELVE
a 2013/34/EU európai parlamenti és tanácsi
irányelvnek Horvátország csatlakozása okán történő kiigazításáról
(EGT-vonatkozású szöveg)
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre,
tekintettel Horvátország csatlakozási okmányára
és különösen annak 50. cikkére,
tekintettel az Európai Bizottság javaslatára,
mivel:
(1)       Horvátország csatlakozási
okmányának 50. cikke szerint amennyiben az intézményeknek a Horvátország
csatlakozását megelőzően elfogadott jogi aktusait a csatlakozás miatt
ki kell igazítani, és ezen okmány vagy ennek mellékletei a szükséges
kiigazításokról nem rendelkeznek, a Bizottság javaslata alapján,
minősített többséggel a Tanács, illetve – ha az eredeti jogi aktust a
Bizottság fogadta el – a Bizottság ennek érdekében elfogadja a szükséges jogi
aktusokat.
(2)       A horvát vállalkozások
meghatározott típusait fel kell venni a 2013/34/EU irányelv I. és
II. mellékletébe annak érdekében, hogy az említett irányelvben előírt
összehangoló intézkedések alkalmazásának hatályát biztosítani lehessen
Horvátországban. A módosítások hatályát Horvátország csatlakozása miatt
szükségessé vált technikai kiigazításokra kell korlátozni.
(3)       A 2013/34/EU irányelvet[3] ezért ennek
megfelelően módosítani kell,
ELFOGADTA EZT AZ IRÁNYELVET:
1. cikk
A 2013/34/EU irányelv az ezen irányelv
mellékletében foglaltaknak megfelelően módosul.
2. cikk
(1)                   
A tagállamok hatályba léptetik azokat a törvényi,
rendeleti és közigazgatási rendelkezéseket, amelyek szükségesek ahhoz, hogy
ennek az irányelvnek 2015. július 20-ig megfeleljenek. Erről
haladéktalanul tájékoztatják a Bizottságot.
A tagállamok előírhatják, hogy az első
albekezdésben említett rendelkezéseket első alkalommal a 2016.
január 1-jén vagy a 2016. naptári év során kezdődő pénzügyi
évekre vonatkozó éves beszámolókra kell alkalmazni.
Amikor a tagállamok elfogadják ezeket a
rendelkezéseket, azokban hivatkozni kell erre az irányelvre, vagy azokhoz
hivatalos kihirdetésük alkalmával ilyen hivatkozást kell fűzni. A
hivatkozás módját a tagállamok határozzák meg.
(2)                   
A tagállamok közlik a Bizottsággal nemzeti joguk
azon főbb rendelkezéseinek szövegét, amelyeket az ezen irányelv által
szabályozott területen fogadnak el.
3. cikk
Ez az irányelv az Európai Unió Hivatalos
Lapjában való kihirdetését követő huszadik napon lép hatályba.
4. cikk
Ennek az irányelvnek a tagállamok a
címzettjei.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 112., 2012.4.24., 10. o.
[2]               HL L 112., 2012.4.24., 21. o.
[3]               Az Európai Parlament és a Tanács 2013. június 26-i
2013/34/EU irányelve a meghatározott típusú vállalkozások éves pénzügyi
kimutatásairól, összevont (konszolidált) éves pénzügyi kimutatásairól és a
kapcsolódó beszámolókról, a 2006/43/EK európai parlamenti és tanácsi irányelv
módosításáról, valamint a 78/660/EGK és a 83/349/EGK tanácsi irányelv hatályon
kívül helyezéséről (HL L 182., 2013.6.29., 19. o.).
MELLÉKLET
amely a következő dokumentumot kíséri
Javaslat
A TANÁCS IRÁNYELVE
a 2013/34/EU európai parlamenti és
tanácsi irányelvnek Horvátország csatlakozása okán történő kiigazításáról
A 2013/34/EU irányelv a következőképpen
módosul:
1.         Az I. melléklet a
következőkkel egészül ki a Franciaországra vonatkozó szövegrészt
követően:
„–        Horvátországban:
            dioničko društvo, društvo s
ograničenom odgovornošću;”.
2.         A II. melléklet a
Franciaországra vonatkozó sor után a következő sorral egészül ki:
„–        Horvátországban:
            javno trgovačko društvo,
komanditno društvo, gospodarsko interesno udruženje;”.